1999ko Eskoziako Legebiltzarrerako hauteskundeak

1999ko Eskoziako Legebiltzarrerako hauteskundeak urte bereko maiatzaren 6an izan ziren, eta Eskoziako Legebiltzarraren I. legealdiko 129 legebiltzarkideak hautatu ziren, zeinetatik 73k hautesbarruti bana ordezkatzen zuten. Hauteskundeen ondoren, Donald Dewar laborista Eskoziako lehenengo Lehen Ministroa bihurtu zen.

Legebiltzarrerako lehenengo hauteskundeetan Alderdi Laboristak lortu zuen sostengu handiena, eta 56 eserleku eskuratu zituen, batez ere herrialdearen erdialdean, Glasgow inguruan. Hala ere, gehiengo osotik bederatzi eserlekutara geratu zen, eta erosoago gobernatu ahal izateko koalizio gobernu bat osatu zuen Liberal Demokratekin. Eskoziako Alderdi Nazionala izan zen Legebiltzarreko bigarren alderdia, 35 eserleku lortuz, eta 1974tik alderdiaren emaitzarik hoberenak eskuratu zituen. Eskoziako Alderdi Kontserbadoreak berriz, ez zuen hautesbarruti baten ere ez irabazi, baina ordezkaritza proportzional mistoari esker 18 eserleku eskuratu zituen eskualde bozekin. Bestalde, Eskoziako Alderdi Sozialistak eta Alderdi Berdeak eserleku bana lortu zuten Glasgow eta Lothian eskualdeetan hurrenez hurren.

 Hauteskunde legea 

Eskoziako Legebiltzarrerako hauteskundeetan ordezkaritza proportzional mistoa (MMP) da erabiltzen den hauteskunde sistema. Legebiltzarreko 129 legebiltzarkideetatik 73 hautesbarrutien bidez hautatzen dira, eta gainerako 56ak D'Hondt metodoa MMP sistemara aplikatuz.

Eskozia 73 hautesbarrutitan dago banatuta, eta hautesbarruti horiek 8 eskualde osatzen dituzte: Eskozia Erdialdea, Glasgow, Highland eta Uharteak, Lothian, Erdiko Eskozia eta Fife, Eskozia Ipar-ekialdea, Hego Eskozia, eta Eskozia Mendebaldea. Hautesleek bi boto eman behar dituzte: "barruti botoa", haien hautesbarrutiko ordezkaria hautatzeko; eta "zerrenda botoa" edo "eskualde botoa", haien eskualdeko 7 ordezkariak hautatzeko. Bi boto horiek ez dute zertan alderdi berarentzat izan, eta ondorioz alderdien barruti boto kopurua eta zerrenda boto kopurua normalean ez da berdina izaten.

 Emaitzak 
 <p align="center"> 25px 1999ko Eskoziako Legebiltzarrerako hauteskundeak → erdian Alderdia Ordezkaritza proportzional mistoa Eserlekuakguztira Hautesbarrutiak Eskualdeak Bozak %  Bozak %  Eskoziako Alderdi Laborista (Lab) 908.346 38,8 53 786.818 33,6 3 56 Eskoziako Alderdi Nazionala (SNP) 672.768 28,7 7 638.644 27,3 28 35 Eskoziako Alderdi Kontserbadorea (Con) 364.425 15,6 0 359.109 15,4 18 18 Eskoziako Liberal Demokratak (LibDem) 333.179 14,2 12 290.760 12,4 5 17 Eskoziako Alderdi Berdea    84.023 3,6 1 1 Eskoziako Alderdi Sozialista (SSP) 23.654 1,0 0 46.635 2,0 1 1 Independenteak 18.511 0,8 1 27.712 1,2 0 1 Alderdi Laborista Sozialista (SLP) 5.268 0,2 0 55.153 2,4 0 ProLife Alliance    9.784 0,4 0 Eskoziako Alderdi Unionista (SUP) 7.011 0,3 0 Alderdi Liberala 5.534 0,2 0 Lege Naturala Alderdia (NLP) 4.906 0,2 0 Langile Sozialisten Alderdia (SWP) 2.757 0,1 0 Highland eta Uharteetako Aliantza 2.607 0,1 0 Giza Eskubideen Mugimendua 806 0,0 0 Britainiako Alderdi Komunista (CPB) 190 0,0 0 521 0,0 0  Britainia Handiko Alderdi Sozialista (SPGB) 697 0,0 0  Alderdi Humanista 447 0,0 0  Drogen Aurkako Alderdia 423 0,0 0  Besteak 12.967 0,6 0 17.668 0,7 0Boz baliogabeak 7.839 0,3  7.268 0,3 Guztira 2.350.32710073 2.346.18210056129

 Laburpena 

 Erreferentziak 

 Ikus, gainera 
 Eskoziako Legebiltzarra
 Eskoziar nazionalismo

 Kanpo estekak 

Kategoria:Eskoziako hauteskundeak
Kategoria:1999